text: Rockerkrig: Domme stadfæstet
  07 marts 2013 kl. 12.06
  En stribe mænd fra Bandidos er igen blevet dømt for deres grove vold mod modstanderne i Hells Angels under et opgør i Esbjerg. Med en enkelt udtagelse fik alle 14 stadfæstet deres domme.
  Det var i august 2011, at stemningen var ekstremt anspændt i den vestjyske by, og i rundkørslen ved Strandby Plads blev HA'ere overfaldet med knivstik, spark og slag med blandt andet en donkraft og andet værktøj.
  
  En fik straf nedsat
  Torsdag har Vestre Landsret stadfæstet byrettens dom over de 14 - med en enkelt undtagelse.
  Det er den mand, der oprindeligt fik den længste straf på fængsel i et år og to måneder, som har fået sin straf nedsat til otte måneder.
  De øvrige domme ligger i intervallet fra fire måneder til et år, oplyser landsretten.
  De tre ofre fik alle skader på kroppen og hovedet ved overfaldet, som fandt sted om aftenen 22. august 2011.
  Undervejs har de dømte, der er fra Bandidos og fra støttegruppen Guardias Diablos, hævdet, at det var HA'erne, som indledte slagsmålet.
  